CELEX: 62014TA0424
Language: sk
Date: 2015-11-13 00:00:00
Title: Spojené veci T-424/14 a T-425/14: Rozsudok Všeobecného súdu z 13. novembra 2015 – ClientEarth/Komisia („Prístup k dokumentom — Nariadenie (ES) č. 1049/2001 — Návrh správy o posúdení vplyvu, správa o posúdení vplyvu a stanovisko výboru pre posudzovanie vplyvu — Zamietnutie prístupu — Výnimka vzťahujúca sa na ochranu rozhodovacieho procesu — Povinnosť odôvodnenia — Povinnosť vykonať konkrétne a individuálne preskúmanie — Prevažujúci verejný záujem“)

11.1.2016   
            
            
               SK
            
            
               Úradný vestník Európskej únie
            
            
               C 7/24
            
         Rozsudok Všeobecného súdu z 13. novembra 2015 – ClientEarth/Komisia
   (Spojené veci T-424/14 a T-425/14) (1)
   
   ((„Prístup k dokumentom - Nariadenie (ES) č. 1049/2001 - Návrh správy o posúdení vplyvu, správa o posúdení vplyvu a stanovisko výboru pre posudzovanie vplyvu - Zamietnutie prístupu - Výnimka vzťahujúca sa na ochranu rozhodovacieho procesu - Povinnosť odôvodnenia - Povinnosť vykonať konkrétne a individuálne preskúmanie - Prevažujúci verejný záujem“))
   (2016/C 007/33)
   Jazyk konania: angličtina
   
      Účastníci konania
   
   
      Žalobkyňa: ClientEarth (Londýn, Spojené kráľovstvo) (v zastúpení: O. Brouwer, F. Heringa a J. Wolfhagen, advokáti)
   
      Žalovaná: Európska komisia (v zastúpení: F. Clotuche-Duvieusart a M. Konstantinidis, splnomocnení zástupcovia)
   
      Predmet veci
   
   Jednak návrh na zrušenie rozhodnutia Komisie z 1. apríla 2014, ktorým bol odmietnutý prístup k správe o posúdení vplyvu, pokiaľ ide o návrh záväzného nástroja stanovujúceho strategický rámec postupov inšpekcie a dozoru založených na rizikách a týkajúcich sa právnych predpisov Európskej únie v oblasti životného prostredia, ako aj k stanovisku výboru pre posudzovanie vplyvu, a jednak návrh na zrušenie rozhodnutia Komisie z 3. apríla 2014, ktorým sa odmieta prístup k návrhu správy o posúdení vplyvu týkajúcej sa prístupu k spravodlivosti vo veciach životného prostredia na úrovni členských štátov v oblasti environmentálnej politiky Únie a k stanovisku výboru pre posudzovanie vplyvu
   
      Výrok rozsudku
   
   
               1.
            
            
               Žaloby sa zamietajú.
            
         
               2.
            
            
               ClientEarth znáša svoje vlastné trovy konania a je povinná nahradiť trovy konania, ktoré vznikli Európskej komisii.
            
         
      (1)  Ú. v. EÚ C 303, 8.9.2014.